ming030890/wiki-yue-high-quality huggingface dataset:
哲學輔導

哲學輔導，又叫做哲學諮商。即係用哲學方式去處理日常生活中所遇到嘅煩惱。一九八零年代，哲學諮商喺歐洲非常流行，阿肯巴赫對當時精神病理學同埋心理治療將人生問題定義做病，感到唔滿意，佢認為噉樣係唔能夠解決到求助者嘅問題，所以佢參考古代聖人嘅智慧，開創出助人化嘅哲學輔導。

哲學輔導史
一九八二年，德國哲學家阿肯巴赫成立咗哲學實踐工作者嘅組織「德國哲學執業學會」（即係「世界哲學執業學會」嘅前身），並且開始以哲學諮商員嘅身份開始工作。直到九十年代《柏拉圖的靈丹》出版，呢本書證明咗哲學諮商嘅有效性，引起咗社會人士嘅注意，吸引咗唔少哲學家從事哲學諮商 。

同心理輔導嘅分別
哲學諮商同心理諮商處理嘅範疇相同，但切入點唔同。哲學諮商主張帶領案主理性思考，唔鼓勵用藥，亦都唔會偏重處理案主情緒嘅問題，所以諮商師需要有清晰嘅思路去引導案主去思考問題 。

目標同方法
哲學諮詢係一種比較新嘅哲學運動，佢將哲學思想同埋辯論用嚟解決一個人嘅日常問題。阿亨巴赫（Achenbach）認為，生活係需要思考，而唔係透過思想嚟激發生活。所以，當生活優先過思想，然後實踐先於理論嗰陣時，哲學就可以作為自己嘅生活指導。
根據 NPCA 實務標準嘅序言，
哲學從業人員可以幫助客戶闡明、解釋、探索同理解佢嘅信仰體系同世界觀。客戶可以透過諮商哲學從業人員去尋求同中年危機、職業轉變、壓力、情緒、自負、身體疾病、死亡同垂死、衰老、生命意義同道德等問題相關嘅哲學問題同埋幫助。另一方面，哲學從業者重可以發起具有世界意義嘅項目，呢啲目標同生活嘅基本問題有關，例如可持續能源、民主等。
檢查客戶嘅論點同理由
重要術語同埋概念嘅澄清，分析同定義
揭露同檢查基本假設同邏輯含義
衝突同矛盾嘅揭露
傳統哲學理論嘅探索同對客戶問題嘅意義
共同項目嘅啟動
歷史上，認為係屬於哲學性質以及其他相關活動

變化
哲學顧問嘅方法同方向差異好大。一啲從業者，例如 Gerd B. Achenbach（德國），Michel Weber（比利時）同埋 Shlomit C.Schuster（以色列），都從事對話同辯證互動，但佢咃都承認「超越自我嘅方法」。佢哋認為，哲學諮詢嘅目的係增強客戶嘅哲學能力，過程中可能重會產生治療嘅意義。而諮商從業者就更有指導性，重將哲學諮詢視為精神健康其中一種形式。
哲學博士

哲學博士（Doctor of Philosophy，PhD）係最常見嘅博士學位，一般要先學士同碩士畢業，再進行幾年研修，再進行研究、寫好論文同通過答辯，先至獲頒發哲學博士學位。
天心

天心區，中國湖南省長沙市嘅市轄區。
吳天心，藝名「天心」，臺灣藝人。
天心製藥：廣藥集團屬下嘅一間製藥公司。
天恩商場

天恩商場係香港房屋署起嘅一個商場，喺元朗區天水圍新市鎮北面嘅天恩邨。
天悅站

天悅站係香港嘅輕鐵車站，代號510，屬於單程車票第5A收費區。喺天水圍天華路近天城路天悅邨對出，為天悅同埋週邊地區居民提供服務。
天心區

天心（粵拼：tin1 sam1）係中國湖南省長沙市嘅市轄區，喺長沙市區之南，南面係長沙縣，北面係開福區，東面係芙蓉區、雨花區，西面同望城區、嶽麓區隔住湘江。面積72km²，人口48.16萬（2013年數據）。

史
天心區得名自區內嘅古蹟天心閣，前身係長沙南區，喺1996年長沙市區大調整之後成立天心區，除咗繼承大部分嘅南區外，重併入咗原先西區兩條街道（坡子街、學院街）、原先郊區嘅大托鄉、園藝場、畜牧農場呢啲地方。
天心係長沙老城區，聚集咗長沙60%嘅歷史文化景點，比如天心閣、白沙井、第一師範、賈誼故居、太平街。天心之前嘅歷史同長沙城，喺秦朝時劃天下爲36郡，呢度屬長沙郡臨湘縣，漢代時屬長沙國，到隋朝開皇九年，臨湘縣改名長沙縣。宋哲宗時（1098年）從長沙縣析出五個鄉，同湘潭縣嘅兩個鄉合做善化縣，縣府就喺鷄公坡（而家縣正街）。
清初，善化縣分爲四鄉、五坊廂，呢度分屬上、下廂。乾隆時長沙城設坊，轄十四個舖，呢度分屬十三、十四舖。光緒時，舖改叫都，呢度分屬一、八都。清朝冧咗後，善化縣併入長沙縣，屬長沙府，呢度屬長沙縣城南鎮。
1934年，長沙城設4個區，呢度屬第二區，6月成立區所，駐朗公廟（而家朗公街），轄4坊15保。1938年，長沙市改區坊保甲四級爲鎮保甲三級，呢度分屬黃道鎮、禮賢鎮、天心鎮。當年文夕大火後，長沙市府裁撤，併入長沙縣，長沙城分屬城南、城北二鎮。1942年恢復市府，長沙城分屬城東、城西、城南（而家鰲山廟）、城北、城中（而家火藥局）五個鎮。1944年1月，鎮鄉改區，長沙城區分成東、南、北、會春、文藝、金盆、嶽麓等8個區，當年6月日本佔領長沙，遞年2月設城南鎮，8月抗戰勝利之後恢復城南區，轄8保，1947年2月拓充爲14保453甲，後調整爲192甲。
1949年8月5號，長沙政權易手，沿襲咗城南區，區所喺下黎家坡。1955年5月，城南區改名南區。1960年4月，區變妙高峰人民公社，駐席草田7號，轄8個分社。1961年9月26號，恢復城南區，1968年成立革命委員會，代替咗人民委員會，1980年10月28號恢復南區。1996年7月10號，改為天心區。

政區
轄12條街道。
街道：坡子街街道、城南路街道、裕南街街道、金盆嶺街道、新開舖街道、青園街道、桂花坪街道、大托舖街道、文源街道、先鋒街道、赤嶺路街道、黑石舖街道
天恆站

天恆站係香港一個輕鐵站，代號540，屬於單程車票第5A收費區，喺天水圍天瑞路近天恒邨，為天恆邨同埋週邊地區居民提供服務。
天恩路

天恩路（Tin Yan Road）係香港新界元朗區天水圍一條路，北接天榮路，南到天城路同天祥路交界，大致同天城路平行，北行單向行車。沿路建築包括嘉湖海逸酒店同嘉湖銀座廣場等等。
維基同享有多媒體嘅嘢：Tin Yan Road
嘉素角

嘉素角（英文：Castle Point）係英國一個非都市區，屬於雅息士郡，人口約89,200。
嘉綠仙

嘉綠仙（粵拼：gaa1 luk6 sin1，英文：Clorets）係英國吉百利公司（Cadbury）響1951年推出嘅香口膠產品，而且銷售超過多個國家。譬如墨西哥、埃及、泰國同埋日本。
嘉美雞

嘉美雞（Kamei Chicken）係香港雞種，由香港大學嘉道理農業研究所（同嘉道理農場暨植物園‎無直接關係）研發，個名源自「香港大學嘉道理農業研究所培養嘅美味鷄」。而家市面上一般鷄（三黃鷄）有好多皮下脂肪、肉質粗又無鷄味；見到噉樣，香港大學動物學系陳安教授由1996年開始喺香港同中國大陸搜羅十幾種近乎原種鷄（真正純種鷄已絕蹟），用先進嘅遺傳工程技術將佢純化，再交配出一隻品種優良嘅嘉美鷄。
嘉義公車捷運

嘉義都會區大眾捷運系統（Chiayi Metro），簡稱嘉義捷運，係一座由中華民國交通部曾經喺1990年進行研究嘅大眾捷運系統，服務範圍廣及嘉義市同埋嘉義縣，但因為缺乏經費而暫停推動。2007年，嘉義公車捷運(嘉義BRT)通車，沿用部分嘉義捷運路廊，成為嘉義第一座先進運輸系統，未來可依據需求而改建成輕軌或地下鐵等軌道運輸系統，而家呢個系統運量同埋使用路廊類似嘅嘉義市公車運量皆呈現逐年成長狀態，故此未來有可能恢復嘉義捷運計畫嘅推動。2020年底，嘉義市政府交通處爭取到中央「嘉義地區軌道系統整體規畫案」600萬元經費，待規劃完成後就可以啟動可行性研究評估。2021年9月，蘇貞昌閣揆承諾協助嘉義市統籌推動嘉義輕軌捷運，而家規劃案結案報告修正中。
嘉義基督教醫院

戴德森醫療財團法人嘉義基督教醫院住院大樓，前面道路係忠孝路。
路加堂（左）同埋保健大樓（右）
保健大樓
健康管理中心的健檢候診區
戴德森醫療財團法人嘉義基督教醫院，簡稱嘉基醫院、嘉基，位於臺灣嘉義市。喺1958年由美國信義會自由堂所派遣嘅美籍傳教士戴德森醫師創立。以「用心醫療、用愛傳道」作為創設信念，向當時普遍被視為醫療服務較為貧瘠嘅嘉義地區提供醫療服務，而家以1077個病床數位列嘉義市規模最大嘅醫院。
嘉絨話

嘉絨話（粵拼：gaa1 jung4 waa6*2；藏文：རྒྱལ་རོང，拉丁轉寫：rGyal-rong，四土話音標：[rɟɑroŋ]）係漢藏語系藏緬語族嘅語言，分類爲嘉絨語組（中文：嘉絨語支）。有啲學者將嘉絨語組昇爲語支，亦有學者將佢作爲羌語支下嘅語組。講佢嘅人好多喺四川甘孜同阿壩呢兩個自治州。而家講嘉絨話嘅人劃爲藏族。
1950年代初期，中央民族學院設「嘉絨族研究班」，使用拼音記錄嘉絨話，用來記錄民間故事。1954年嘉絨識別爲藏族，所以有「嘉絨藏族」嘅名稱，但係呢個唔係話嘉絨話係藏文方言。
嘉絨話係種非常之存古嘅語言，譽爲漢藏語系中嘅活化石。佢保留咗漢藏語古老嘅發音同語法。嘉絨話喺復原上古漢語嘅發音同文法方面有住好緊要嘅幫手。嘉絨話分爲四種方言，東部方言（四土話，Situ）、草登方言（Tshobdun）、日部方言（Zbu/Showu）、茶堡方言（Japhug），呢四種方言相互之間都聽唔明。
嘉絨話有豐富嘅動詞形態、時態。另外，動詞嘅人稱同數要同主語、謂語一致。呢種人稱標記喺其他藏緬語言都有，好似景頗話就有人稱標記、人稱同主謂語嘅統一。有啲學者認爲原始漢藏語可能就係有動詞人稱標記，不過呢套標記系統喺中文、藏文、緬甸文等都消失咗，呢種漢藏語系特有嘅嘢淨保存喺嘉絨話之類嘅存古語言度。

名
「嘉絨」呢個名來自藏文རྒྱལ་མོ་ཚ་བ་རོང（轉寫：rgyal mo tsha ba rong），係康區嘅歷史地域，而家大部分屬四川阿壩。翻譯爲西文時，有啲從藏文譯，譯成rGyal-rong，有啲從普通話譯，譯成Jiarong，四土話嘅人對呢個詞嘅發音係/rɟɑroŋ/。呢個詞係地名，嘉絨話嘅人唔攞佢認做自己話嘅名。喺四土話，佢哋自稱/kəru/，喺茶堡話，佢哋自稱/kɯrɯ/。

方言
喺初期，研究嘉絨話集中研究喺四土話（金鵬1949，泰彥長野1984，林向榮1993），另外三種方言冇乜點關注，直到1990年代起先有人研究。呢四種方言嘅唔同而家擺喺下面。四土話嘅資料來自黃良榮同孫宏開（2002），茶堡話同日部話嘅資料來自向柏霖（2004，2008），草登話嘅資料來自孫天心（1998，2006）。
嘉絨話同其他漢藏語言好唔同，佢係種多式綜合語（polysynthetic languages），喺形態上有啲好得意嘅特徵。例如反向標記（孫天心2002，向柏霖2010）、擬態詞（孫天心2004，向柏霖2008）、語言幹體交替（verbal stem alternations；孫天心2000、2004，向柏霖2004、2008）。
嘉義市

呢篇文章可以喺中文維基百科嘅對應文章來擴寫。對應文章係呢個百科嘅正嘢。 若果你熟悉嗰種語言同呢篇文嘅主題，唔該請你幫手參考外語維基擴充文章。千祁唔好直接黐啲機械翻譯、唔可靠嘅翻譯或者低品質嘅內容。根據版權協議，翻譯文章需要喺編輯摘要註明來源，或喺討論頁頭頂寫明{{Translated page|zh|嘉義市|small=no|version=|insertversion=|section=}}。 (2018-05-05)
中華民國 > 省轄市 > 嘉義市
地圖
嘉義市夜景
嘉義市徽
嘉義市係台灣城市，同嘉義縣無從屬關係，住咗27萬人，面積60平方公里。
大餅

大餅，又叫光酥餅（錯寫江蘇餅），係種中式烤餅，用低筋麵粉、砂糖、蛋白等材料去焗，焗到乾身而帶米白色，口感鬆化。
大餅以廣東佛山西樵最出名，叫西樵大餅。
粵語亦會用大餅比喻銀仔。
大餐

大餐（dinner）係指一日之中，最豐富一餐。因爲各地各時代唔同，有啲係早餐、有啲係午餐、有啲係晚餐。有啲地方，大餐專指正式嘅一餐，同家常便飯唔同。
大風吹

大風吹 (粵拼：daai6 fung1 cheui1) 係一種至少3人或以上嘅團體遊戲。玩家入面只有一個人無座位（叫做鬼），大家需要依照鬼提出嘅條件，符合條件嘅人需要交換座位，而鬼亦會同嗰班人一齊搶座位，最後無座位嗰個人就係下一回合嘅鬼，累計幾次做鬼嘅人就算輸。
大風艾

大風艾（粵拼：daai6 fung1 ngaai6；學名：Blumea balsamifera），又叫艾納香，係菊科大風艾屬嘅多年生草本植物或半灌木，廣泛分佈喺中國南部同東南亞。
大飛

呢篇文冇引任何嘅出處。 請幫手改好呢篇文，加返出處同埋寫低根據。冇根據或冇出處嘅嘢可能隨時受到質疑；經唔起質疑就會畀人剷走。  想搵第二個意思嘅話，請睇大飛 (搞清楚)。
大飛係指裝咗兩部或者更多引擎嘅快艇。由於馬力大，速度快，好多人用大飛來走私。而六四事件之後嘅黃雀行動當中，支聯會亦都曾經用大飛來偷運民運人士出境。
大食積

大食積（英文：Polyphagia）指嘅係感到好肚餓同埋食慾大增嘅一種症。
孫芮

孫芮（粵拼：syun1 jeoi6；簡化字：孙芮；1995年7月29號—）係中國偶像團體SNH48第2期成員，亦係電眼少女隊組合嘅成員，黑龍江省哈爾濱人，所屬嘅隊伍係TEAM SII。2013年11月11號正式出道。
2016年7月8號同黃婷婷去咗深圳衛視拍《The Amazing Race》，最後攞咗第七。
孫藝真

孫藝真（粵拼：syun1 ngai6 zan1；韓文：손예진；1982年1月11號—）係韓國女藝員，原名孫彥真（粵拼：syun1 jin6 zan1；韓文：손언진），佢響大邱出世。而且由2001年開始出道到依家，重演出多套電視劇同電影。
尊王攘夷

尊王攘夷源自春秋，齊桓公同各路諸侯會盟中原，號召擁護周天子，共同討伐入侵嘅未開化外族。孔子嘅儒家思想非常推崇呢個觀念。
19世紀美國人黑船叩關之後，亦有日本人以「尊王攘夷」嘅口號反對幕府統治亦有日本人以「尊王攘夷」嘅口號反對幕府統治[未記出處或冇根據]，要求還權天皇，抵禦外敵。
尊重

尊重（Respect）係對重要嘅人或者嘢表達正面感受嘅行為同態度。
圖們

圖們係中國吉林延邊一個市，總面積1142平方公里，人口14萬。
圖像小說

圖像小說（又叫「視覺文學」，英文：Graphic Novel）係源自於美國既一種小說創作方法，呢種小說用漫畫既方法去表現同埋創作。最早用圖像小說創作既係威爾·艾斯納（Will Eisner），佢被譽為「美國動漫教父」，艾斯納可以話係圖像小說既創始人。
圖佳鐵路

圖佳鐵路（粵拼：tou4 gaai1 tit3 lou6），又叫圖佳綫（tou4 gaai1 sin3），係從中國吉林圖們到黑龍江佳木斯嘅國有鐵路綫，全長580公里，其中圖們到鹿道由瀋陽鐵路局延吉車務段管轄，斗溝子到勃北由哈爾濱鐵路局牡丹江車務段管轄，大西到佳木斯由哈鐵局佳木斯車務段管轄，係連接吉、黑兩省東部嘅緊要鐵路。個名度，圖指圖們，佳指佳木斯。
圖佳鐵路主要經由嘅政區有圖們市、汪清縣、寧安市、牡丹江市區、林口縣、佳木斯市區。呢條鐵路又可以牡丹江站做界，分成兩個區間：牡圖鐵路（圖們站～牡丹江站）、牡佳鐵路（牡丹江站～佳木斯站）。從圖們站開始嘅146.2 km處嘅地點係瀋鐵局同哈鐵局嘅運營分界點（喺鹿道站同斗溝子站之間）。
由於呢條鐵路經過朝鮮族自治地方，所以有朝鮮文官名（中國朝鮮文：도가 철로／圖佳鐵路 Toka ch'ŏllo）。
圖像分柵

圖像分柵（粵拼：tou4 zoeng6 fan1 saak3，英文：image segmentation）係一隻細分領域畀數字圖像處理同埋電腦視覺。所謂分柵即係基於特定嘅同質性標準擸啲相鄰像素或者體素生成啲柵，啲戥佢哋內容有𪐀褦噶。

排序
分柵通常喺機械視覺過程裏頭係第一步畀圖像嘅分析，同時排喺圖像預處理後尾。即係隻成隻流程係：
場景→圖像採集→圖像預處理→分柵→抽取特徵→分類→表達

特點
「齊整」分柵係講每一粒像素都着分落至少一柵裏頭。「冇扱㔶」分柵係講每一粒像素最多着分落一柵（可以冇分）。「齊整冇扱㔶」分柵就係講每一粒像素都有一柵啱嘅得分佢落去。每一柵假如都形成一隻連通空間，就係連通嘅分柵。

分類畀目標
按照分柵噶結果，可以有語義分柵（semantic segmentation）、實例分柵（instance segmentation）、全景分柵（panoptic segmentation）。語義分柵係檢測啲像素屬邊種類型；實例分柵係檢測屬邊一隻具體噶嘢。而全景分柵兩樣佮到做，同時檢測係乜嘢類型、係隻類型裏頭邊一隻嘢畀啲像素；但對於某啲嘢難分或者冇乜必要分實例嘅（比如講道路、樹木）可以衹檢測類型。

分類畀做法
好多已知嘅方法着攞來做自動分柵。基本上，通常分得成面向像素、面向邊檠、面向區域三種。另外都區分開有基於模型戥基於紋路嘅方法，前者係假設有特定形狀輪廓畀隻對象，後者考慮對象內部啲同質結構。啲邊界畀冇同嘅流程經常係靈活噶。結合嘸同噶方法來獲得好一尐嘅結果又得。
圖像檔案格式

圖像檔案格式（英文：graphics file format）係泛指用嚟教部電腦儲住啲描述圖像嘅數據嘅檔案格式。
圖像管道

圖像管道（graphics pipeline）係指定彩現嘅步驟嘅理論模型。
廿一世紀初有多種圖像管道可以俾整電腦圖像嘅人用。
圖們江

圖們江係北韓同中國之間嘅一條河，起源自長白山天池，經吉林入日本海。
天河龍濤學校

天河龍濤學校位置科韻中路同棠安路嘅交界，棠下涌隔籬。明細類民辦學校校訓誠信　守法　勤奮　創新成立2004年校區天河區級別初中三年、小學六年全日制網站http://www.thltxx.com/
天河龍濤學校
天河龍濤學校
係中國廣東省廣州市嘅一間有九年義務教育制嘅民辦學校，亦係明珠教育集團屬下嘅學校，喺2004年開辦，位置喺天河區科韻中路同棠安路嘅交界，棠下涌隔籬。
天津史

提議合併呢篇文或者呢段嘢去『天津#史』。 （討論）
1900年天津明信片，當時拼「Tientsin」
天津史最早可以追溯到新石器時代，嗰時天津郊區（今日寶坻區、靜海區一帶）已經有人住，唐朝同宋朝嗰時已經係重要嘅軍港，明朝永樂年間正式起咗天津衞，並由朱棣用「天子津渡」意思賜名天津，之前天津叫過做軍糧城同直沽。天津嘅老移民多數係出身自安徽、江蘇同浙江，其餘為兩湖人士同全國其他地方，開埠後由於經濟迅速增長同埋華北地區發生咗蝗災嘅原因，大量華北人湧入天津不過天津嘅文化體系已經形成所以佢哋未能同化當地文化。自從1860年因為大清打輸第二次鴉片戰爭而被逼將天津開放為通商口岸之後，西方多國都喺天津設立租界，亦成為中國洋務運動嘅基地，逐漸發展做華北地區重要工商業城市，巔峰時期係僅次於上海嘅亞太第二大城市。到中華民國時期，天津喺1930年到1935年做過河北省會，其餘時間都係直轄市，到中共執政後依然係直轄市。
天河路遊樂場

天河路遊樂場，香港公園之一，遊樂場之一，喺天水圍天河路，英文叫Tin Ho Road Playground。行政上歸元朗區。設施有硬地球場，以及五人足球場。
天河體育中心

天河體育中心係中華人民共和國廣州天河區一座綜合性運動中心，喺1987年8月31號落成，佢可以舉辦各類田徑、踢波賽。而且重達到國際比賽場地標準，同時亦可以做大型文藝演出、會議展覽等其他用途。呢個運動中心喺體育西路，同廣州東站、中信廣場同埋珠江新城連成廣州新城市中軸線。
室建陀

室建陀（sat1 gin3 to4，梵文：स्कन्द），係印度教嘅神，係濕婆同雪山神女個仔，智慧之神同財神象頭神嘅兄弟，佢嘅外形係一個後生仔。
室津颯斗

室津颯斗（2000年4月12號—）係日本足球員，打後衞位置，效力大阪櫻花。
室溫

室溫，又叫常溫，係指室內正常嘅溫度，具體度數有唔同嘅定義，譬如《美國傳統英文字典》就定義做攝氏20到22度。
室屋成

室屋成（1994年4月5號—）係日本足球員，司職後衞，效力FC東京。
室戶

室戶係日本高知縣一市，人口有2萬。
維基同享有多媒體嘅嘢：Muroto,_Kochi
喺開放街圖（Open Street Map）嘅室戶地圖。
室拓哉

室拓哉（1982年11月2號—）係日本足球員，司職守門員，效力過Okinawa Karuyushi FC，Bay Olympic，東京綠茵，鳥棲砂岩，及大分三神。
室樂

室樂，又叫室內樂，係古典音樂嘅一種，指幾個人各自響室內合奏樂器嘅音樂。
室町時代

室町時代（日語：室町時代）係指室町幕府存在嘅年份，時間為1338年到1573年。此外，哩個時代同時間與南北朝，非正式地同戰國時代並存嘅時間，由足利尊氏成為征夷大將軍之後直到最後一任將軍足利義昭畀織田信長趕出京都外止。由於長年受到內亂嘅關係，幕府已經控制唔到其他大名，導致幕府權力下降。此外，傳統嘅守護大名大多數受唔住下級武士嘅壓力，而被迫放棄大名一職。此外，葡萄牙嘅商船到日本進行貿易，日本開始同西方國家進行接觸。
天鵝座

天鵝座（Cygnus）係家下八十八西洋星座之一。佢響天球北部，佔天球面積804平方度。地球北半球來講，天鵝座係夏天嘅星座，即係夏夜會見到。肉眼可以睇到嘅星，約莫150粒到。有一到四等星24粒，即係有1等星1粒、2等星1粒、3等星4粒、4等星18粒。

史
天鵝座係古希臘托勒密所編嘅托勒密48星座之一。
天鵝絨草

天鵝絨草（粵拼：tin1 ngo4 jung4 cou2；學名：Zoysia tenuifolia），又嗌臺灣草（toi4 waan1 cou2）、高麗芝草（gou1 lai6 zi1 cou2）、細葉結縷草，係禾本科結縷草屬嘅長年生草本植物，原產華南地區，喺南中國地區、港澳同東南亞、南亞地區先至搵到。

樣
稈纖細，有匍匐梗。葉嫩綠，有彈性，易形成草皮。花屬穗狀花序，每年夏末到冬初開花。

用途
植株可以同其他草一齊種，變成運動場或公共綠地草坪都得。
天鵝絨革命

天鵝絨革命（捷克話：sametová revoluce）又叫溫柔革命（斯洛伐克話：nežná revolúcia），係1989年11月17號到12月29號之間喺捷克斯洛伐克嘅一場非暴力革命。由學生同民眾示威開始，起初反對捷克共產黨嘅一黨政府。之後，搞到共黨對國家嘅控制崩潰，而最後令到捷克由史太林主義變成資本主義社會。
天鵝公主

《天鵝公主》（英文：The Swan Princess）係喺1994年跟芭蕾舞劇《天鵝湖》改編嘅美國動畫奇幻歌舞電影。
天鵝座NML

天鵝座NML（英文：NML Cygni）係一粒紅特超巨星，係依家嚟講喺已經知道嘅恆星入面體積第二大，半徑大約係太陽嘅1650倍。天鵝座NML亦都係光度最高嘅恆星之一，同地球距離大約差5500光年（即係大約7019520329062000000♠5.20329062×1019 m）。天鵝座NML周圍有好多塵圍住，亦有一個豆形嘅不規則星雲。佢亦係一粒週期大約940日嘅半規則變星。天鵝座NML係一粒超大嘅有氧恆星。喺佢嘅周圍發現到嘅分子有 H2O、SiO、CO、HCN、CS、SO、SO2同埋H2S等等。
天鵝湖站

天鵝湖站（粵拼：tin1 ngo4 wu4 zaam6；英文：Swan Lake Station），前稱帥帥站（seoi6 seoi6 zaam6；Shuaishuai Station），係長隆空中纜車嘅纜車站，2017年4月26號開通，喺番禺區大石街道嘅長隆野生動物世界入面近北門同天鵝湖、搭車遊覽區附近。

樓層
車站淨得兩層樓，乘客上車前或落車後向前行就到出入口。由於兩邊嘅月台唔相通，所以入站之前一定要諗清楚兼睇清楚去邊個方向先好搭。
地上二樓
非洲草原綫專用月台

出入口
車站得一個出入口，喺北門近細火車遊覽區門口附近，佢同細火車遊覽區嘅通道唔互通。
天鵝座X-1

天鵝座X-1係個喺天鵝座嘅雙星系統，亦係一個主要嘅X光源，天文學界估計佢係個黑洞。
天鵝星雲

天鵝星雲（Messier 17，M17，NGC 6618，俗稱「Swan Nebula」）係一嚿星雲，喺天上面嘅位置位於人馬座。
1745年由瑞士天文學家 Jean-Philippe Loys de Cheseaux 發現，1764年查理斯·梅西亞將天鵝星雲加入分類名冊。
地板冰壺

地板冰壺（Floor Curling）係一種喺冬季奧運會嘅冰壺項目變出嚟嘅新興運動。

歷史
地板冰壺喺1980年代嘅加拿大已經出現，有班人玩呢個用加咗臘嘅地板同埋用木槐整咗個遊戲出嚟代替冰壺。之後有一個叫做John Bennett嘅英國人，喺2000年整咗個叫Kurling嘅地板冰壺產品，令地板冰壺唔使再喺加咗臘嘅地板度先玩到，之後運動開始喺英國嘅社區同埋學校度流行。 再之後到咗2008年就有間叫Rock Solid Productions Inc.嘅加拿大公司整咗個扁圓形同埋有手柄又有滾珠軸承嘅「FloorCurl」地板冰壺用品。。
地板效應

地板效應（英文：floor effect）指想量度嗰啲數值低得滯，搞到件量度架生唔再俾到有用嘅資訊。
舉個簡化嘅例子，想像家陣攞支日常嘅溫度計，條計最低淨係度到 -20 °C 嘅氣溫，條計就應該唔會有能力分辨一嚿 -100°C 嘅物體同一嚿 -120°C 嘅物體－
攞條計去度一嚿 -100°C 嘅物體，條計出最低數值，
跟住攞條計去度一嚿 -120°C 嘅物體，條計都係出最低數值。
噉即係話，雖然兩嚿低溫物體溫度唔同，但條溫度計對兩嚿物體都係俾一樣嘅反應（出最低數值）－做唔到分辨兩者（俾唔到有用嘅資訊）。
地桃花

地桃花（Urena lobata）係錦葵科梵天花屬嘅一種植物，可以用嚟做中藥材。
地榆

地榆（粵拼：dei6 jyu4；學名：Sanguisorba officinalis）係薔薇科地榆屬嘅長年生草本植物，原產亞洲嘅溫帶地區。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
佢做藥時有止血解毒嘅功效。
地方章

地方章係伊斯蘭教典籍《可蘭經》入面嘅第90章（蘇拉）。
地板

地板係一間房嘅地面，多數用石或者木去鋪。上面可以畀人行，或者放傢俬。
地核

地核（Core）係位於地球嘅最內部。半徑大約有 3470 km，平均密度每立方厘米重 12 克。温度大約有 4000 - 6000 ℃。
地核可以再細分為內核同外核。內核半徑大約有 1220 km，一般相信係內核由鐵同鎳組成，有人認為內核由一種鐵晶體組成。由地震波嘅傳送得知，外核係鎔嘅，地球磁場嘅自激發電機理論，亦需要一個液態金屬外核嘅存在先至可以成立。
地暖系統

地暖系統（地板採暖、地板暖氣）係種中央室溫控制系統，將啲喉藏喺地下，通電或著入熱水，啲熱力由地面輻射出嚟，令間房／屋暖起嚟，喺裏面就好舒服。地暖系統亦可以用嚟降低溫度，同冷氣唔同。

史
「溫突」
「地暖」有好耐歷史，喺冰河擴大期（Neoglacial）同新石器時代就有。喺亞洲同阿拉斯加嘅阿留申群島，考古學家掘到地下屋，發現用石板歙住嘅坑道，畀啲熱煙通過，熱力輻射去都屋裏頭。韓國嘅「溫突」地暖同阿留申群島嘅地暖坑道，大約係公元前一千年，就有。公元前五佰年，希臘同埋羅馬人嘅浴池用同樣嘅方法，喺池底加熱，叫 hypocausts。公元50年，中國北方「大坑」韓國嘅「溫突」，同埋羅馬嘅 hypocausts 各有各發展。而家下嘅用細管嘅系統，就要去到19世紀頭先有雛形。

整法
而家嘅做法有「液壓」同「電熱」兩種系統。

液壓系統
電暖管解構圖
落石屎
首先係個地面鋪咗一大"炸"管，管嘅兩頭駁落去一個加熱系統，形成一個封閉循環。加熱咗水係度循環咁流，一般淨係用水，有時會混埋防結冰嘅丙二醇（Propylene glycol）。
啲管一般用聚乙烯做（polyethylene，PE 膠）包括 PEX、PEX-Al-PEX 同 PERT。舊啲嘅或特殊用途嘅系統用聚丁烯（polybutylene）管、銅喉、鋼管。
而加熱系統可以用天然氣、廢油、燒柴、太陽能、生物能來發動。而有系統直接地熱能（geothermal energy），用地熱泵將水泵入地層加熱。

電熱系統
電熱系統一般用有電阻嘅元件，通電之後產生熱力。元件包括電線、電網蓆、碳膜。電熱系統一般比較薄，所以唔需要做落地台度。因為咁，有時用嚟做暖地氈、木地板、地磚。電熱系統用嘅靈件少過液壓系統，相對簡單啲。有啲電熱系統用家居電壓，有部份用低電壓。系統嘅秏電量在於套系統嘅火數。

特色
室內空氣質素比較好，因為啲地板發熱，冇咁容易生啲霉、細菌、塵蟎。醫學解目前認為對減低致敏源有幫助。
能源可持續性比較高，因為系統效率高。地熱式地暖系統同太陽能都係可再生能源。
相對嚟講都比較安全，有地暖系統嘅屋企，就唔需要用暖爐，亦唔會有 Radiator 咁掗掗拃拃，唔使黐塵。之不過，當用電熱系統嘅地氈變舊，會有問題。
系統維修嘅要求，同一般嘅水同電 HVAC系統差無幾，除咗埋喺地下嘅電線、喉管。PEX 管用得好耐，抵得住侵蝕、高溫、同大壓力。
地桂屬

地桂屬（學名：Chamaedaphne）係杜鵑花目杜鵑花科嘅一個屬。
屎窟毛

屎窟毛係屎窟四圍嘅體毛，男女都有，成年男人嘅屎窟毛通常比成年女人多，屎窟毛同陰毛、大髀毛連成一片，有人認為屎窟毛其實係陰毛嘅一部份。
屎窟毛可以令肛部保持通氣，重可以阻隔走入肛部嘅細菌等，防止細菌感染。但係密得滯嘅屎窟毛可能會令屎嘅細菌黐喺屎窟毛上面。
屍殺前傳：首爾站

《屍殺前傳：首爾站》（韓文：서울역、英文：Seoul Station）係套2016年韓國動畫電影，亦都係電影《屍殺列車》嘅平行世界作品。
屎波快閃隊

《屎波快閃隊》係套美國電影，喺2004年上畫。
屎甲蟲

屎甲蟲（粵音：si2 gaap3 cung4），又叫推屎蟲、牛屎蟲、屎殼螂（俗寫屎殼郎），係金甲蟲下嘅一類甲蟲。屎甲蟲出嗮名鍾意食大啲嘅動物嘅屎：好多物種嘅屎甲蟲係所謂嘅 roller，會將大啲嘅動物嘅屎搓成波噉形，形成屎波，而一嚿噉嘅屎波可以成個蘋果咁大；屎波成形之後，屎甲蟲就會將個波轆返去竇度，喺個竇儲起一大拃屎波用嚟食；啲屎甲蟲乸仲會將啲蛋生喺啲屎波入面，等啲幼蟲一出世就有嘢食；屎甲蟲相當大食，一隻屎甲蟲可以喺廿四個鐘頭內食超過佢自己重量嘅屎－因為噉，屎甲蟲幫到手將屎變做對第啲生物有用嘅物質，畀好多人覺得係益蟲。
雖然話屎甲蟲最出名係會食屎，但佢哋（視乎物種）有陣時亦會食死屍。

形態
睇埋：甲蟲同金甲蟲
喺外形上，屎甲蟲通常圓碌碌噉形，翼鞘短，令佢哋嘅腹部暴露咗出嚟，體長由 5 至 30 mm（0.2 至 1.2 in）不等；色水上，佢哋通常暗淡，尤其係以黑色好常見，不過有唔少屎甲蟲塊「外甲」會有金屬噉嘅光澤。
2009 年南非一角影到嘅片；隻屎甲蟲喺度推個屎波，想轆個屎波返竇。
又一段片展示屎甲蟲推屎。
一隻公嘅彩虹聖甲蟲（Phanaeus vindex）

生態角色
屎甲蟲喺生態系統當中擔當咗重要嘅角色，例如係有生態學家指出，屎甲蟲食屎會令生態系統裏面嘅屎量少咗，間接壓抑咗啲會喺屎入面生蛋嘅害蟲（例如係多種嘅烏蠅）嘅數量，對人嚟講好有益。

聖甲蟲
一座古埃及神殿上面嘅聖甲蟲標誌
内文：聖甲蟲
聖甲蟲係古埃及成日用嘅一種符號，喺某啲人造物件上面描繪咗屎甲蟲嘅形象。
聖甲蟲呢種符號源自古埃及人嘅信仰：古埃及人相信，太陽神拉（古埃及文：rꜥ；成個古埃及信仰入面最重要嘅天神之一）每日都會負責推住太陽，令到太陽日出嗰陣就轆上天，到咗日落就轆返落山；佢哋又觀察到屎甲蟲會將啲屎搓做球體再轆返個竇度，覺得呢種行為有啲似太陽神拉；於是好多古埃及人就因而相信屎甲蟲有神力，所以會攞呢啲甲蟲嘅形象嚟造護身符等嘅物品，甚至雕埋聖甲蟲嘅形象落（例如）神殿嘅牆度。
屍殺半島

《屍殺半島》（韓文：반도）係套韓國災難片，由延尚昊執導，係2016年電影《屍殺列車》嘅續集，由姜棟元、李貞賢、李蕊、權海驍、金民宰做主角。劇情延續咗《屍殺列車》嘅世界觀，講4年之後，朝鮮半島化做一片廢墟，而啲人為咗離開呢個半島開展最後嘅搏鬥。喺2020年上畫。

評價
套戲評價一般，認為個續集人物刻劃粗糙，無新鮮感，缺乏上一集有嘅對人性深入描寫。劇情亦都單薄。
「爛番茄」新鮮度得51%，被評為「腐爛」。
屍殺片場

《屍殺片場》（日文：カメラを止めるな!，英文：One Cut of the Dead）係一套2018年上畫嘅日本電影，由上田慎一郎執導，濱津隆之、真魚、長屋和彰、細井學主演。
小藍企鵝

小藍企鵝（學名：Eudyptula minor）係依家體型最細嘅企鵝，同其他常見企鵝好唔同，佢哋有全身羽毛都係藍色，所以叫做小藍企鵝。佢哋多數喺南澳洲同埋紐西蘭嘅海岸出沒，亦有人喺智利見過佢哋。
小藍企鵝通常高43厘米，重1千克左右。小藍企鵝會獵食魚類、魷魚同埋其他小型水生動物，因為佢哋潛水嘅範圍好大。同大部份海鳥一樣，小藍企鵝壽命好長，平均6.5歲，根據鳥類環志記錄，到依家為止人類所知最長命嘅小藍企鵝可以生存到廿歲。
小號

小號，係音域最高嘅銅管樂器，亦都係一種歷史好悠久嘅樂器，公元前14世紀已經出現。
小藍單車

小藍單車（粵拼：siu2 laam4 daan1 ce1；簡化字：小蓝单车；英文：bluegogo）係中國大陸嘅創業公司同交通網絡公司（英文：transportation network company），2016年11月17號脫離野獸騎行而創辦，總部喺天津南山區。業務專門負責用手機做城市短途出行嘅單車APP服務，有「藍單車」嘅稱呼。而家喺中國嘅北京、廣東廣州、深圳、佛山、江蘇南京、湖南長沙、湖北武漢、天津、美國加州三藩市、澳洲新南威爾士州悉尼都有佢嘅租單車服務。
自從2017年6月4號爆出活動醜聞之後，加上同年8月初中國大陸發佈共享單車限投令，令企業一度做蝕本生意；同年11月亦爆出好難退押金嘅醜聞。同年11月15號，負責人李剛發佈公開信話因為公司出現前所未有嘅困境，之後單車公司全權交畀拜客嚟負責營運。
小虎鯨屬

小虎鯨屬（學名：Feresa）係鯨目海豚科嘅其中一個屬。
小虎隊

小虎隊（粵拼：siu2 fu2 deoi6，英文：The Little Tigers）係臺灣一隊男團，成員有吳奇隆、蘇有朋同埋陳志朋。活躍年代係1989年到1995年。
小蝙蝠亞目

小蝙蝠亞目（學名：Microchiroptera）係喺翼手目入面嘅一個亞目，包括咗體型比較細嘅蝠鼠。
小蜜蜂奇遇記

小蜜蜂奇遇記（日文：みつばちマーヤの冒険）係一部卡通片電視連續劇，首先由 Zuiyo 企業製作，然後由日本動畫同大阪 ABC 製作。成個系列有五十二集，最初喺一九七五年四月首播。係根據德國作家邦修斯（Waldemar Bonsels）嘅經典細路文學作品改編，喺歐洲非常受歡迎，配音成四十四種話，喺世界各地播出。
基爾本公園站

基爾本公園站（英文：Kilburn Park tube station）係英國倫敦地下鐵必嘉老綫嘅車站，屬第2收費區，喺大倫敦布倫特區。
基爾霍夫電路定律

中間嘅黑點係個電路嘅一個節點；根據基爾霍夫電流定律， 。中間嘅黑點係個電路嘅一個節點；根據基爾霍夫電流定律， 。 一個成封閉迴圈嘅電路，虛線表示可能嘅新路線；根據基爾霍夫電壓定律，。一個成封閉迴圈嘅電路，虛線表示可能嘅新路線；根據基爾霍夫電壓定律，。
基爾撞擊坑

基爾撞擊坑係喺火星埃律西昂平原嘅邊緣，佢直徑154公里，已經存在咗35至38億年。呢個坑個名來自澳洲嘅天文學家華特·弗雷德里克·基爾（Walter Frederick Gale），佢喺19世紀後期觀測火星。基爾撞擊坑曾經係勇氣號登陸候選地點。
基爾運河

基爾運河（德文：Nord-Ostsee-Kanal）係德國舒勒斯維－荷斯泰因嘅一條運河，長98公里，連接北海同波羅的海。
基特寧

基特寧（英文：Kettering）係英倫諾咸頓郡一鎮，人口7萬。
基爾

基爾（德文：Kiel）係德國舒勒斯維－荷斯泰因嘅首府，人口24萬。
姬息姑

姬息姑（—前711年）係西周魯國君主，即係魯侯，前721年到711年在位，死後謚號隱公，所以又叫魯隱公。佢老頭係魯侯姬弗涅，佢攝政於佢出身好啲嘅細佬姬允，最後畀人刺殺而死。

屋企
姬息姑係姬弗涅（謚惠公）個仔。佢阿媽係聲子。
姬弗涅正室係宋國嫁過來嘅孟子。但孟子死，姬弗涅就搵陪嫁親戚嘅聲子就填房。姬弗涅同聲子就生咗姬息姑。後尾姬弗涅娶咗宋國君主子司空（謚武公）嘅女仲子做妾，生咗姬允（謚桓公）。因為仲子出身嘅地位比聲子高，所以按例，姬允係將來嘅魯侯。之後，姬弗涅死，因為姬允年紀太細，國人就揀姬息姑攝位。

登位
姬息姑公元前721年正月接位，雖然《春秋》寫嘅係春天，但實情周正比家下夏正早一個月，所以係冬天。雖然接位，但覺得個位始終係細佬嘅，打算到佢大個就畀返個位佢。

謀殺
公子翬（《左傳》寫羽父，《史記》秦本紀寫公子翬）見姬息姑係攝政，遲早還位畀姬允。於是乎，翬提出殺死姬允，求佢畀個太宰佢做。之但係，姬息姑斷然拒絶。姬息姑重話佢一定會還位，而且經已喺菟裘起屋，打算響嗰處終老。
翬聽到咁就好驚，如果將來姬允就位，知道咗佢做過啲咁事，可能會秋後算賬。於是乎把心一橫，走去姬允度，話姬息姑有意害佢，請求姬允畀佢殺姬息姑，姬允就當然應承。
翬就密謀殺姬息姑。姬息姑後生時，重係公子嗰陣，就同鄭國響狐壤打仗，因此畀鄭國俘虜。鄭國困（讀溫陰戈去）響尹氏嗰度。後尾佢哋賄賂尹氏，拜尹氏主人鍾巫，咁尹氏先至於咗佢。姬息姑回國後就立館畀鍾巫。每逢十一月就去拜，而間館由寪氏睇住。
翬就趁呢個機會，響公元前711年，十一月，壬辰日，派人暗殺姬息姑，嫁禍畀寪氏，即刻立由姬允繼位。寪氏因為咁而死咗啲人。

政績
姬息姑當政期間，魯國國力較強。除咗到棠地觀魚，畀當時人認為不合於禮之外，處理政事、軍事都比較謹慎公正，亦同鄰國修好，所以周圍小國如滕、薛等國，都到魯國朝拜。佢同鄭國、齊國等強國亦都結好。

紀年
《春秋》呢本書，以姬息姑登位做開始嘅年份。
《春秋》記隱公三年春，周王二月，己巳日有日食。按額我畧曆計，應該係公元前719年2月14號，唐曆三月己巳日。響日出時分所見。

謚
謚號隱，來自【隱拂不成】，即係好慘咁畀人掃走，唔成功咁意思。因為魯只係一個侯國，叫公只不過係尊稱，唔係公爵咁解。
姬旦

姬旦，又叫周公、周公旦、叔旦，係姬周部落首領姬昌（西伯昌）嘅仔，姬發嘅細佬。
姬昌死後，姬發繼位做周王，佢幫手打天下，將西向東，响牧野之戰打敗商紂王，推翻商朝，成爲共主。姬發死，仔姬誦立。因爲姬誦年紀細，周公就代爲攝政。嗰陣就有三監之亂，姬旦同兄弟姬奭聯手剷除東方殷商勢力，奠定姬周地位。同時亦創立禮樂，爲各諸侯所遵守，死後謚號文，世稱周文公。

「夢神」
因為孔子一句「吾不復夢見周公」（我好耐冇夢到周公治理嘅美好社會喇），後來周公就畀人叫做「夢神」。

周公解夢
「周公解夢」係傳統嘅夢文化，根據夢嘅內容預測未來。流傳喺民間嘅解夢書《周公解夢》入便，分咗夢做十五類：直夢、象夢、因夢、想夢、精夢、性夢、人夢、感夢、時夢、反夢、借夢、寄夢、轉夢、病夢、鬼夢。

民間傳說同戲稱
民間傳說如果一個人就快發生啲乜重要嘢，周公就會嚟投夢，於是「夢周公」用嚟戲稱睏覺。亦有人用「（去）搵周公」代表去睏覺。
姬延

周赧王（赧讀難，—前256年），姓姬，名延，又名赧，皇甫謐叫佢姬誕。又叫周隱王，係周朝最後一個君主，周慎靚王個仔 ，周顯王個孫 ，在位59年，係周朝在位最長嘅君主。但係佢在位嗰陣，周王室基本上係廢嘅。周王赧五十九年，秦國破洛陽，貶姬赧做周公，周朝正式滅亡。

生平
姬赧個老豆周慎靚王在位嗰陣住喺東周國，受東周公保護供養，慎靚王在位六年後過身，東周公表示唔願意繼續供養周天子，於是赧王只可以求西周公接納。
周赧王五十六年（前259年），秦軍圍攻邯鄲，魏國同楚國都起兵相救，大破秦軍。楚考烈王決定組織各國合縱。同時派人去赧王嗰庶請求赧王以天下共主名義落組建聯軍嘅柯打，赧王為此搵西周公幫手。西周公用盡嗮佢嘅國力組建起一隻五六千人嘅迷你軍隊，同諸侯商定喺伊闕會師。但最後淨係得楚國同燕國軍隊到達，合縱失敗。當時周赧王為咗聯軍嘅開銷，向當地有錢佬借錢，重應承班師嗰日以戰利品歸還。事後當地有錢佬向周赧王追數，佢匿喺宮入面一座高台，呢座台後來叫做避債台，成語「債台高築」就係咁嚟嘅。
之後秦軍報復性進攻，班有錢佬全部潛嗮水，赧王同西周公商量之後向秦軍投降。秦昭襄王接受咗赧王嘅投降，攞走嗮全部象徵周天子嘅嘢，將周赧王貶做周公，搬屋去梁城。一個月之後，周赧王死喺梁城。
姬拉麗莉

姬拉麗莉（粵拼：gei1 laai1 lai6 lei6，Keira Knightley，1985年3月26號—）係英國女演員，出名演出包括電影《我愛碧咸》、《傲慢與偏見》同魔盜王系列電影。
姬摩絲

姬摩絲（英文：Kate Moss，1974年1月16號—）係英國模特兒同埋生意人，1988年出道，以幫Calvin Klein拍香水廣告而開始出名。
維基同享有多媒體嘅嘢：姬摩絲
姬林

姬林（粵拼：gei1 lam4，？－前697年），即係周桓王，係周平王姬宜臼個孫，周莊王姬佗老竇，東周第二代天子。
前720年，周平王過身，由於太子洩父已經過身，所以之後由太子個仔姬林繼位，就係周桓王。
桓王十三年（前707年），周桓王討伐鄭國，反而畀鄭軍射傷咗，唯有撤退。
前697年，周桓王過身，之後由佢個仔姬佗繼位，就係周莊王。
崇明島

崇明島（粵拼：sung4 ming4 dou2）係中國一個沙洲，由長江帶泥沙積成，喺正長江口，南面係上海。崇明島東西約80多千米，南北寬約莫10-15千米，面積係1,041平方千米，係世界第一大江口沙洲，亦係中國第三大島。崇明島家陣歸上海管。
大唐武德元年（西元618年）只係長江口兩個細沙洲，面積只有十幾平方千米。後尾積下散下，最後變成今日大沙洲。大清時係歸太倉府。
座標:  北緯31°39′43″東經121°28′41″
崇正中學

崇正中學（Tsung Tsin Middle School）係位於香港九龍長沙灣嘅一間私立中學，由香港崇正總會創辦。位置係廣利道 11 號。
崇正總會董事會響1947年5月決定籌辦崇正中學，喺跑馬地摩利臣山道崇正會館二樓闢做臨時課室上課，政府即刻撥地三萬尺嚟起學校，海外客屬團體捐款籌建校舍。
1965年位於廣利道嘅新校舍落成，樓高5層，呈L型，地下設禮堂，5樓設實驗室，有標準課室17間。校舍曾經用作崇正小學嘅上課地點。直至1981年，崇正小學停辦，呢座校舍至重新由中學部使用。
1993年香港崇正中學有限公司成立，作為慈善團體開始獨立運營學校。
該校喺2015年9月同朗思國際學校簽訂合作栛議，朗思出任崇正中學國際課程嘅課程總監。但2018年11月因朗思喺校舍內違規開辦朗思國際小學。逾200名學生停課3日後，小學生返回朗思原有嘅九龍塘界限街校舍復課，原有嘅國際中學生就喺崇正中學原有校舍繼續上課。
崇正中學喺2018年同牛津國際教育達成合作關係，提供IGCSE同A-Level國際課程。

榮譽
2006年，呢間學校女子籃球隊響學界精英組賽事贏咗冠軍，決賽擊敗第一組別協恩。男子隊亦奪得九龍區第三組別嘅冠軍。2007年，呢間學校女子籃球隊喺學界馬拉松決賽以一分輸畀青松，得亞軍。2007年，女子籃球隊再次喺學界精英賽決賽贏協恩。2009年，男子足球隊響學界精英組賽事贏咗冠軍。
2018年，成為提供國際課程嘅私立中學。
崇海大橋

崇海大橋係中華人民共和國上海籌備起嘅橋，起好後將會係上海第三條跨長江嘅公路橋，南接崇明區嘅崇明環島高速公路，北接江蘇南通海門嘅寧啟高速公路。
崇潔街

崇潔街（英文：Sung Kit Street），係香港九龍紅磡嘅一條馬路，由庇利街開始，另一邊係掘頭路。條街有好多食肆，尤其係日式料理。
崇母

崇母（粵拼：sung4 mou5；中古漢語拼音：zriung），係中古漢語聲母，屬齒音中嘅正齒音，屬莊組，係全濁聲母。喺後世佢同船母合流成牀母，因爲佢喺韻圖二等，所以又叫牀二（cong4 ji6）。

擬音
學界對崇母嘅擬音分兩派，一派擬成捲脷音，擬成/dʐ/，一派擬成舌葉音，擬成/d͡ʒ/。

上古來源
對上古音嘅研究，有個定論叫照二歸精，意思係話崇母來源自從母，喺上古音佢係/d͡z/噉樣嘅音，後來因爲介音因素，佢演變成捲脷或舌葉音。

喺粵語嘅演變
崇母喺粵語清化，平聲送氣，仄聲唔送氣，另有部分擦化，分化成z、c、s三個聲母，聲調都派陽聲調。
下面係一啲例字嘅古今音對比，第一欄例字，第二欄中古音（切韻），第三欄現代粵音：
調返轉頭，現代粵語中嘅z聲母來源自中古音嘅知、澄、從、章、莊、精、俟、邪、崇九母，c聲母來源自中古音嘅徹、澄、從、清、初、昌、邪、崇八母，s聲母來源自中古音嘅心、崇、生、常、書、船、邪七母。

喺吳語嘅演變
崇母喺吳語歸入邪母，對應嘅吳拼係z。

喺普通話嘅演變
崇母喺普通話清化，一般係捲脷音，平聲送氣，讀ch，仄聲唔送氣，讀zh，少數擦化，變sh，極少數字變平脷，讀c。普通話嘅平捲分法係濟南型溝南京型。

喺日文嘅演變
吳音讀ざ行，漢音讀さ行。

喺韓文嘅演變
同粵語一樣，分化出ㅈ、ㅊ、ㅅ。

喺越南文嘅演變
讀s，派陽聲調。
崇神天皇

崇神天皇（前148年—前30年），係日本第十代天皇，亦係考古上最早可考嘅天皇，前97年到前30年在位。
崇禎

崇禎係大明皇帝朱由檢嘅年號，相當於公元1628年到1644年，前後總共17年。
崇禎係大明嘅最後一個年號。
左邊幅圖顯示崇禎喺大明時期個位。
崇明區

崇明區（粵拼：sung4 ming4 keoi1）而家係上海市下屬嘅一個區，由崇明島嘅絕大部份同埋長興島、橫沙島等離島組成，響正長江嘅入海口度，，總面積1,411平方公里。崇明島就係全世界上最大個河口沖積成島，又係中華人民共和國嘅第三大島。
大概響公元618年（大唐武德元年），長江口外海度開始突出兩嚿沙洲（嗰陣時長江口又遠過現時好多），收尾到咗明末清初，形成咗一個完整嘅崇明島。最先有人上島定居喺公元696年（大唐萬歲通天元年）。到公元705年（大唐神龍元年），響個西沙島度設咗鎮，起咗個名叫「崇明」（「崇」即係「高」，「明」取自「清明」，意思係高出水面又平淨寬闊嘅一舊土地）。收尾經歷無數次行政更替，直到1958年12月1號由江蘇併入上海，成為上海嘅直轄縣。2016年7月22號，崇明縣改叫崇明區。
成個縣人口有70.1萬（2005年底），加埋外來人口8.3萬。主要以農工業帶動經濟，2005年個年產值係95.7億元。島上而家正響度發展緊旅遊業，以面向生態休閒業為主。
崇明東灘沼澤自然保護區係經過咗濕地國際確認嘅重要濕地。
崇禎曆書

崇禎曆書，大明曆書之一，利瑪竇、徐光啟、李天經等人所撰。李自成攻入北京。皇帝朱由檢自盡，就無法頒行。大清入主中原，利瑪竇旋即投靠大清，曆書改頭換面，刪走大明相關字眼，改成西洋新法曆書。崇禎曆書另有名時憲書。
書中唔只講曆，亦涉及天文同數學。
大輋峒

大輋峒（Tai Che Tung）係香港嘅山，海拔高302米，喺離島區，附近範圍劃咗入北大嶼郊野公園。
大辮子的誘惑

《大辮子的誘惑》（葡文：A Trança Feiticeira；英文：The Bewitching Braid）係1996年蔡氏兄弟影業出品，蔡元元導演嘅一套葡屬澳門浪漫劇情片，改編自澳門土生葡人作家飛歷奇（葡萄牙文：Henrique de Senna Fernandes）嘅同名葡萄牙文小說。嚮澳門1996年7月15號上映，問世後被稱爲第一部眞正嘅澳門電影。曾於1997年喺聖保羅國際電影節（英文：São Paulo International Film Festival）上放映，同年獲頒葡萄牙費格拉達福茲國際電影節（葡萄牙文：Festival Internacional de Cinema da Figueira da Foz）特別大獎。

故事大綱
本片講述20世紀30年代初發生喺澳門嘅一個跨種族愛情故事。葡萄牙富家靑年阿多森杜愛上梳緊條大辮子嘅澳門擔水女阿玲，然而喺嗰個年代，因文化家庭背景嘅巨大差異致使佢哋嘅愛情無法一帆風順，亦不被旁人理解。故事通過佢哋之間嘅情感糾葛、悲歡離合，到終成眷屬，展示咗不同種族、文化、背景同埋觀念所帶來嘅矛盾、碰撞、滲透與融合，描繪出澳門東西文化交融嘅獨特風貌。
大迫希

大迫希（1990年11月27號—）係日本足球員，司職中場，效力藤枝MYFC。
大迫蒼人

大迫蒼人（2003年5月23號—）係日本足球員，打後衞位置，效力FC東京。
大辰

大辰，古時用來司辰定時嘅星。出名有北斗、大火、昴、參星等。
公羊傳昭公十七年講及大辰。
冬，有星孛于大辰。孛者何？彗星也。其言于大辰何？在大辰也。大辰者何？大火也。大火為大辰，伐為大辰，北辰亦為大辰。何以書？記異也
大火係大辰，伐係大辰，北辰係大辰。大火係心宿中間赤星，好顯眼。伐就參宿中三星，亦好顯眼。北辰就北斗，亦好顯眼，斗柄所指就係辰。
大迫勇也

大迫勇也（1990年5月18號—）係日本足球員，司職前鋒，日本足球代表隊成員。

日本足球代表隊
佢代表日本參加過2014年FIFA世界盃。
大迫敬介

大迫敬介（1999年7月28號—）係日本足球員，踢守門員，曾經喺2019年間為日本足球代表隊出場2次。佢代表日本參加過2019年美洲國家盃。
廣州市僑光財經職業技術學校

學校喺1985年由張益華一手創辦，初期嗌過廣州市僑光財經成人中專學校嘅名，喺上九路嘅35中（2004年停辦）入面開辦。初期規模得好細，凈開咗三年成人中專同職工升中補習班。1987年5月同37中搞合作辦學，重喺3個月後成立廣播電視大學教育機構，同年年底，學校正式搬到越秀區北京路134號（而家嘅廣州市消防局所在地）。1990年成立自考部。1992年11月將僑光電大摱到廣州電大範圍。1994年5月正式加開大專同本科機構，同年亦搬到荔灣區龍津東一帶辦學。2000年1月加開專升本機構。2004年6月，學校嘅成人中專部正式獨立成廣州市僑光財經職業技術學校，同年11月亦成立咗廣州第一間街道青年中心。兩年後亦將培才摱入方便統一管理。
廣州市兒童公園

2014年8月21號，廣州市兒童公園重喺而家人民南嘅十三行附近。
1958年6月1號：之前嘅廣州動物園改名做廣州兒童公園，喺中山四路度。
1995年7月：發現咗南越國宮署遺址。
2001年12月15號：公園搬咗去人民南路嘅東邊、一德路嘅南邊、仁濟路嘅西邊、仁濟西路嘅北邊嗰度。
2004年12月28號：兒童公園重新開放。
2014年6月1號：公園喺依家嘅白雲新城嘅白雲公園站附近（廣州白雲綠地中心北邊冇幾遠嗰度）開咗間新嘅兒童公園。
2015年5月20號：廣州市兒童公園嘅二期搞好嗮。
2015年5月31號：廣州市兒童公園嘅二期同其它區嘅兒童公園一齊重新開放，之前喺越秀區嘅廣州市兒童公園降級成而家嘅越秀區兒童公園。
彩雲聖若瑟小學

彩雲聖若瑟小學（英文：Choi Wan St. Joseph's Primary School）係香港政府津貼男女子中文全日制小學，由天主教香港教區嚮1982年創校，本嚟係上下午校，2009年下午校分拆出佐敦谷聖若瑟天主教小學。校舍嚮九龍黃大仙區牛池灣清水灣道彩雲邨第二小學。
彩陶文化

彩陶文化，又叫做仰韶文化，係喺中國發現嘅新石器時代文化。大概係公元前5000年到公元前2000年，主要響黃河中游。呢個文化最明顯係有好多彩陶，即係陶器上面畫好多彩色花紋，因為咁就叫做彩陶文化。呢個文化重有好多石器同骨器。氏族社會，種嘢食，養家畜。
彩陶文化最先響1921年嘅河南省澠池縣仰韶村發現，所以亦都叫仰韶文化。範圍就有河南、山西、甘肅同埋最多發現嘅陜西，家下已掘到成千處遺址。
有學者認為彩陶文化承繼老官台文化；而黑陶文化承繼彩陶文化。

彩陶
彩陶文化陶器唔同黑陶文化陶器。初期彩陶唔似黑陶咁有用車做，所以無咁精細。去到中期先見有車。彩陶嘅彩主要係紅、白、黑，圖案係魚、面、網同幾何圖案。有發現細路仔葬響彩陶裏面。

食
彩陶文化響呢面唔係咁一定致，各時各地各適其適。呢陣時主要係種粟，即係小米。亦都見到有啲村就種米或者麥。至於係刀耕火耨定係精耕細作家下都未有定論。部份中期彩陶文化有加高地台起糧倉，可以蓄糧，唔怕畀水浸濕。架生方面有石斧、石鏟，石磨等。
佢哋種嘢之外，亦都有養豬、養狗，甚至養牛、養綿羊、養山羊。
打獵捉魚一樣係咁重要，有骨做魚鈎，魚叉，箭頭等等。佢哋搵食石造架生都分好多種，而且都打磨過。

衣
有啲彩陶上面印低布之類織物紋。可以推斷彩陶文化嘅人係識織布。

住
彩陶文化以農業為主，村有大有小，大村啲屋有一定格局，而挖埋溝圍住條村。村外面有墓有窰。村屋有圓有方，初時圓多，單房，後尾就方多，多房。屋牆係泥做，加草混成，有啲有木架撐。牆外面多數包草燒過，等佢硬淨啲同無咁易浸濕晒。

墓
彩陶文化係有墓，墓主亦都陪葬品。

社會
家下都未有一致定案，多數考古學家睇佢係父系社會，只有少數會認為佢係母系社會。呢樣可以睇成係母系社會轉到父系社會一個時期。

分期
因為彩陶文化咁散，又唔係咁一致，點分都係一個問題。家下考古學家將彩陶文化分做五個時期：
半坡期，約莫公元前4800年到公元前4200年，中原
廟底溝期，約莫公元前4000年到公元前3000年，半坡之後
馬家窯期，約莫公元前3300年到公元前2000年，響甘肅、青海。
半山期，約莫公元前2700年到公元前2300年，馬家窯之後
馬廠期，約莫公元前2400年到公元前2000年
彩雲站

彩雲站係香港港鐵東九龍綫上一個建議緊嘅站，服務彩雲邨嗰頭。
彩通

彩通（粵拼：coi2 tung1；英文：PANTONE）係美國新澤西州博根縣嘅專門研發色彩嘅權威機構，1963年由羅倫斯·赫伯一手創辦，總部喺卡爾斯塔特商業大道590號。間嘢主要研究色彩為主，佢喺研究數碼、紡織、塑膠、建築同室內設計等領域啲色彩都好出名下。
尤其佢屬下嘅彩通色卡，係設計師成日用到嘅基礎工具色卡，亦喺國際標準色入面成日用到。
彩豐行

彩豐行（Choi Fung Hong）係間總部喺香港，專門生產同售賣個人護理用品同美容護膚品嘅公司，1995年開張，廠房同寫字樓都喺屯門。
彩豐行標榜香港製造，出名產品包括蔗糖沐浴露。彩豐行而家喺香港有9間舖，2011年喺澳門開舖，每年營業額達1億港紙。
喺2013年創辦人楊振源接受訪問嘅時候話自己公司唔用代言人，話節省廣告費可降低產品定價，但近年就用咗一啲無綫藝人(例如炎明熹、林盛斌等)去做宣傳，仲贊助林盛斌喺2021年12月嘅Talk Show。另外，楊振源近年因為同陳庭欣、陳潔玲等女藝人嘅感情關係，有啲事會得到傳媒一啲嘅關注。

武漢肺炎疫情期間被指坐地起價
喺2020年1月，當時正值武漢肺炎疫情初期，唔少市民都準備搶購口罩，但彩豐行就被指坐地起價，而且數量少，質量亦成疑。之後，陳庭欣公開回應就物流問題道歉，但就否認坐地起價。

被指買入來自東南亞同阿拉伯虛假Facebook帳戶嘅讚好
2021年11月，彩豐行因為起用無綫旗下藝人炎明熹賣廣告，結果被一啲無綫電視嘅批評者喺彩豐行嘅Facebook專頁以『派嬲』嘅形式表示不滿。有炎明熹嘅支持者嘗試以讚好彩豐行嘅專頁作回應，但彩豐行就被揭發當中有啲Like係來自東南亞同阿拉伯地區，被指控係買入虛假讚好。
彩輝直

彩輝直 ，係日本嘅一個女演員。

拍過嘅作品一覽
呢個表唔完整，歡迎加料。
媽灣

媽灣係深圳海灣，喺珠江口東岸、南頭半島西南部。赤灣喺佢南邊。媽灣水深12至13米，行到2萬至5萬噸級嘅海船。依家起咗媽灣港。
媽祖

媽祖原名林默娘，係一神祇，沿海唐人信仰，水上人都叫佢亞媽，庇祐出海順利，可以視為海神。信仰遍及廣東、福建、香港、澳門、臺灣、南洋沿海唐人。潮州人叫佢聖媽。大明時封為天妃、大清時封為天后，故香港多數叫天后。
媽祖信仰出自福建莆田，大宋時已經有拜祭，順住福建人由海道傳出去，沿岸立廟。大明鄭和下西洋，都有拜媽祖，媽祖亦廣傳南洋，因而皇帝亦封媽祖為天妃。
神像法相容貌端莊，頭戴鳳冠，身着紅衣。

神明
林默娘，相傳北宋初年降生，降生喺福建莆田。出世嗰時有祥光異香，直到滿月，都未喊過一聲，因而叫默娘。十三歲嗰時遇到方士授學，十六歲就能觀井得符，學成之後能知未來，起病扶衰。傳說默娘周不時元神出竅，拯救海上遇險人。某日，亞爸亞哥出海遇險，默娘只能救番佢阿哥，阿爸就沉咗落海，世人就稱佢孝女。二十八歲飛昇之後，時常喺海上救人。

香港
香港地方拜媽祖，水上人主要去大廟灣大廟，尤其係赤灣天后廟。
媽媽唔易"造"

《媽媽唔易"造"》係香港電視廣播有限公司製作嘅資訊節目，由朱庭萱主持，張志明監製，岑應編審，探討時下唔同生育科技，亦訪問唔少藝人分享自己懷孕嘅經歷。節目由2019年5月27號到5月31號禮拜一到五晚22:30－23:00喺翡翠台播。
媽媽的神奇小子

《媽媽的神奇小子》（英文：Zero to Hero，舊名On Your Mom, Get Set, Go!），係2021年上畫嘅港產片，由吳君如同梁仲恆主演，尹志文執導。
套戲係改編自攞過殘奧金牌嘅香港田徑傷健運動員蘇樺偉嘅真實事跡。呢套戲代表香港角逐2022年第94屆奧斯卡金像獎最佳國際影片。
媽姐

媽姐，又寫做馬姐，係一種女家傭。喺1930年代，因為外地機織發達，中國廣東順德手工絲綢業式微。當地一啲本來以繅絲為生，梳起唔嫁嘅自梳女，為咗維持生計，就到南洋馬來亞、新加坡等地同埋香港、澳門打住家工，呢啲女傭就叫做「媽姐」。

打扮
媽姐通常梳住條長辮，平時着白衫黑褲。媽姐一個別名叫土鯪魚，呢個別稱有幾種講法，一說土鯪魚唔會大肚，似媽姐嘅優美身段，二說係媽姐嘅長辮似土鯪魚身上嘅黑線，最後土鯪魚一條身，媽姐終身唔嫁，亦都係一條身（獨身）。

梳起唔嫁
《香港民間風土記憶》咁講：梳起儀式嗰日，媽姐換套新衫，先拜當天祖先，之後喺觀音發誓唔嫁，佢緊住喺啲好姊妹面前，對鏡將條辮梳成一個髻，一經「簪花」，側邊嘅姊妹就燒炮仗，代表大吉大利，佢跟住跪喺觀音面前，「叩謝神恩」，梳起嘅儀式就禮成，姊妹姊妹一齊去食返餐。
梳起嘅女仔冇家室，怕死咗之後冇人拜，會變成「無主孤魂」，一就響在生嗰陣買定個長生位畀自己，唔係就畀錢人家買個老婆嘅名份，死咗之後可以靈位入祠堂，不過係唔會去「夫家」住，唔洞房、亦唔生仔，行完禮就返娘家，啲人叫呢隻做「不落家」。

種類
媽姐可分為五類，依職級順序：
近身：即侍女，係至高級嘅一類，薪水亦至高
湊仔：即褓姆，負責照顧少爺仔
煮飯：即家廚
打雜：即雜務
一腳踢：至低級嗰種，即係乜都要做，工作量最大，人工至奀，多數係新人
隨住自梳習俗嘅式微，年老嘅媽姐又陸續退休，加上有好多外籍家庭傭工，而家只有少數後生嗰陣已經照顧僱主一家嘅老媽姐仍然同僱主一家一齊生活。
媽祖田站

媽祖田站係新北捷運三鶯線嘅一個興建緊嘅車站。
媽灣發電廠

媽灣發電廠係深圳發電廠，起喺媽灣，燒煤發電。
媽灣發電廠喺1989年9月投產，當初係國有公司同外資合股。截至2018年5月，電廠有6部320MW燃煤機組。另外，發電廠隔籬有兩個5萬噸煤碼頭同1個1萬噸石油碼頭。